
	Par  atkārtotu atzinumu bērnu nometnei



Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Jūsu 2019. gada 8. jūlija iesniegumu par atkārtota atzinuma nepieciešamību bērnu dienas nometnes darbības uzsākšanai norises vietā Alūksnes Bērnu un jauniešu centrs, Dārza ielā 8A, Alūksnē, Alūksnes novadā. 
2019. gada 6. jūnijā Alūksnes Bērnu un jauniešu centram ir izsniegts Inspekcijas atzinums Nr. 4.6.3.-14./15415/1515 par objekta gatavību darbības uzsākšanai (turpināšanai) Alūksnes Bērnu un jauniešu centrā, Dārza ielā 8A, Alūksnē, Alūksnes novadā. Bērnu nometnes darbības vietas apsekojums un higiēniskais novērtējums veikts 2019. gada 4. jūnijā. 
Pamatojoties uz augstāk minēto, Inspekcija informē, ka 2019. gada 6. jūnijā Alūksnes Bērnu un jauniešu centram  (reģ. Nr. 90001386811) izsniegtais atzinums Nr. 4.6.3.-14./15415/1515  par objekta gatavību darbības uzsākšanai (turpināšanai) Alūksnes Bērnu un jauniešu centrā, Dārza ielā 8A, Alūksnē, Alūksnes novadā ir derīgs līdz 2020. gada 5. jūnijam. 
Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību 2017. gada 28. novembra Ministru kabineta noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv (vides-veseliba/peldudens/peldudens-monitorings).

